stanford-oval/wikipedia huggingface dataset:
Christophe Moreau

| Christophe Moreau |
| --- | --- |
 Christophe Moreau Tour de Romandien prologissa 2007
Henkilötiedot
Syntynyt: 12. huhtikuuta 1971 (ikä 53)
Kansalaisuus:   Ranska
Pyöräilijä
Lempinimi:  Le chien
Pituus:  186 cm
Paino:  71 kg
Joukkue:  lopettanut
Laji:  maantie
Rooli:  ajaja
Ajajatyyppi:  yleisajaja
Ura
Ammattilaisjoukkue(et)
1995–2001 2002–2005 2006–2007 2008–2009 2010:  Festina Crédit Agricole AG2R Prévoyance Agritubel Caisse d'Epargne
Suurimmat voitot
 Dauphiné Libéré 2001, 2007 Dunkerquen neljän päivän ajo 2003 Ranskan ympäriajo, prologi  Ranskan maantiepyöräilymestaruus 2007 
 Tiedot päivitetty: 9. tammikuuta 2011 
Christophe Moreau (s. 12. huhtikuuta 1971 Vervins) on ranskalainen maantiepyöräilijä, jonka parhaat saavutukset tulivat etappikilpailuissa. Moreau aloitti ammattilaisuransa Festina-tallissa vuonna 1995, siirtyi Crédit Agricoleen vuonna 2001 ja AG2R Prévoyancen väreihin kauden 2006 alussa. Vuosina 2008–2009 hän ajoi Agritubel-tallissa ja vuonna 2010 Caisse d'Epargne-joukkueessa. Moreaun suurin saavutus on Dauphiné Libéré -ajon voitto vuosina 2001 ja 2007.
Moreau on kärsinyt muutaman kuukauden kilpailukiellon EPO-hormonin käytöstä vuosina 1998–1999.
Saavutuksia

MM-kilpailut: 1996 aika-ajon 15. sija
Olympialaiset, aika-ajo: 2000: 13. sija, 2004: 12. sija
Ranskan ympäriajo:
1997 kokonaiskilpailun 19. sija
1999 kolmas etapilla 8 (aika-ajo)
2000 kokonaiskilpailun 4. sija, kolmas etapilla 19 (aika-ajo)
2001 prologin voitto
2003 kokonaiskilpailun 8. sija
2004 kokonaiskilpailun 12. sija
2005 kokonaiskilpailun 11. sija, toinen etapilla 10, kolmas etapilla 11
2006 kokonaiskilpailun 8. sija, kolmas etapilla 17
Dauphiné Libéré:
1998 pistekilpailun voitto
2000 kokonaiskilpailun 6. sija
2001 kokonaiskilpailun voitto
2002 kokonaiskilpailun 3. sija
2003 kokonaiskilpailun 4. sija
2006 kokonaiskilpailun 2. sija, mäki- ja yhdistelmäkilpailujen voitto
2007 kokonais- ja yhdistelmäkilpailujen sekä etappien 2 ja 4 voitto
Katalonian ympäriajo:
2006 kokonaiskilpailun 3. sija, mäkikilpailun voitto
2007 kokonaiskilpailun 4. sija
Pariisi–Nizza-ajo:
1998 kokonaiskilpailun 6. sija
Dunkerquen neljän päivän ajo:
2002 etapin 4 (aika-ajo) voitto
2003 kokonais- ja yhdistelmäkilpailujen sekä etappien 4 ja 5 (aika-ajo) voitto
2005 kokonaiskilpailun 3. sija
Critérium International:
1998 etapin 3 (aika-ajo) voitto
Grand Prix du Midi Libre:
2000 etapin 4 (aika-ajo) voitto
2001 kokonaiskilpailun 3. sija
2002 pistekilpailun voitto
Volta a la Comunitat Valenciana:
1997 kokonaiskilpailun 3. sija
Route du Sud:
1998 etappien 1 a ja 1 b (aika-ajo) voitto
1999 etapin 1 b (aika-ajo) voitto
Tour de l'Avenir: 1996 prologin voitto
Tour du Poitou Charentes et de la Vienne: 1999 kokonaiskilpailun ja etapin 4 (aika-ajo) voitto
EnBW GP: 2001 (parina Florent Brard) voitto
Josef Voegeli memorial: 2001 (parina Florent Brard) voitto
Tour Du Languedoc-Roussillon: 2004 kokonais- ja mäkikilpailujen sekä etapin 4 voitto
Trophee des Grimpeurs: 2004 voitto
Ranskan maantiepyöräilymestaruus: 2007
Augustiner-Bräu

| Augustiner-Bräu |
| --- | --- |

Perustettu:  1328
Kotipaikka:  München
Toimiala:  Panimo
Tuotteet:  Olut
Omistaja:  Augustiner-Bräu Wagner KG
Kotisivu:  www.augustiner-braeu.de/home.html
Infobox OKVirheellinen NIMI-arvo: 
Augustiner-Bräu on Münchenissä sijaitseva saksalainen panimo. Panimo on aikanaan perustettu augustinolaiseen luostariin ja ensimmäiset maininnat siitä ovat jo vuodelta 1328. Panimo on Münchenin vanhin toiminnassa oleva panimo. Augustiner-Bräu on yksi virallisista Oktoberfest-panimoista.
Historia

Augustinolaiset munkit perustivat Müncheniin luostarin vuonna 1294. Munkit perustivat luostariinsa myös panimon. Panimon tarkasta perustamisajankohdasta ei ole tietoa, mutta ensimmäinen tunnettu maininta on peräisin vuodelta 1328. 1800-luvun alussa luostarin jouduttua lopettamaan toimintansa panimo siirtyi valtion omistukseen ja myöhemmin sitä kautta yksityiseen omistukseen. Münchenissä on vuodesta 1810 järjestetty Oktoberfest-juhla. Oktoberfest alkoi ajan saatossa keskittyä yhä enemmän oluen ympärille ja Augustiner-Bräun olutta on tiettävästi tarjoiltu Oktoberfesteillä ainakin vuodesta 1867. Nykyään panimon Oktoberfestbier kuuluukin perinteisiin juhlilla tarjoiltaviin oluisiin.
Oluita

Augustiner Oktoberfestbier
Lagerbier Hell
Edelstoff
Heller Bock
Augustiner Weißbier
Augustiner Pils
Augustiner Dunkel
Maximator
Deflate

DEFLATE on  häviötön pakkausmenetelmä, joka on yhdistelmä LZ77-algoritmia ja Huffmanin koodausta. Alun perin sen määritteli Phil Katz PKZIP-pakkausohjelmansa kakkosversiota varten. Sen määritys on myöhemmin julkaistu Internet-standardina RFC 1951. PKZIP tuottaa pakattuja ZIP-tiedostoja, jotka ovat nykyisin laajasti käytettyjä ja tuettuja.
Deflate-algoritmia pidetään yleisesti vapaana voimassa olevista patenteista. Tämä on ollut algoritmin merkittävä etu verrattuna etenkin GIF-kuvien pakkaamisessa käytettyyn LZW-pakkausmenetelmään, joka on ollut patentoitu useissa länsimaissa 2000-luvun alkuun saakka. Nykyisin Deflate on saanut hyvin vankan aseman tietotekniikassa ja sitä sovelletaan monissa tallennusmuodoissa ja tiedonsiirrossa. Suosittuja Deflateen pohjautuvia tallennusmuotoja ovat ZIP-tiedostomuodon lisäksi esimerkiksi Gzip ja PNG-kuvatiedostot.
Deflate-pakkausmenetelmän lähdekoodi löytyy osana esimerkiksi zlib-kirjastoa, joka on vapaasti saatavilla.
Aiheesta muualla

RFC 1951 DEFLATE-pakkausmenetelmän määritelmä, versio 1.3 (englanniksi)
zlib-pakkauskirjaston sivut (englanniksi)
Believe Me (Julija Savitševan kappale)

|  Believe Me |
| --- | --- |
 Julija Savitševa esittämässä kappalettaan Eurovision laulukilpailun harjoituksissa.
Kappaleen tiedot
Esittäjä(t):  Julija Savitševa
Säveltäjä(t):  Maxim Fadeev
Sanoittaja(t):  Brenda Loring
Euroviisutiedot
Vuosi:  2004
Maa:  Venäjä
Kieli:  englanti
Sijoitus:  11.
Pisteet:  67
Sanat:  sanoitus
Believe Me on Julija Savitševan esittämä kappale, jolla hän edusti Venäjää vuoden 2004 Eurovision laulukilpailussa Turkin Istanbulissa.
Venäjä pääsi suoraan kilpailun finaaliin edellisvuoden sijoituksen johdosta. Finaalissa kappale sijoittui 24. joukosta sijalle 11.
Christophe Perrillat

| Christophe Perrillat |
| --- | --- |
 Perrillat Tour de Ski -osakilpailun karsinnassa Prahassa 2007
Henkilötiedot
Koko nimi:  Christophe Perrillat Collomb
Syntynyt: 19. tammikuuta 1979 (ikä 45) Annecy, Ranska
Uran tiedot
Pituus:  183 cm
Seura:  Grand Bornand
Laji:  maastohiihto
Maailmancup
Kaudet:  2000–2013
Paras sijoitus:  8
Christophe Perrillat Collomb (s. 19. tammikuuta 1979 Annecy, Ranska) on ranskalainen entinen maastohiihtäjä. Hän lopetti kilpauransa vuonna 2015.
Cup-kilpailut

Perrillat kilpaili maailmancupissa vuosina 2000–2013. Hänen paras saavutuksensa henkilökohtaisessa kilpailussa oli kahdeksas sija yhdistelmäkilpailussa Vancouverissa 17. tammikuuta 2009. Kymmenen parhaan joukkoon Perrillat ylsi kaikkiaan kolme kertaa. Ranskan viestijoukkueissa hän saavutti yhden maailmancup-voiton ja yhteensä neljä palkintopallisijaa.
FIS Marathon Cupissa Perrillat saavutti kaksi osakilpailuvoittoa ja kaikkiaan seitsemän palkintopallisijaa. Voittonsa hän saavutti 14. maaliskuuta 2004 Samedanissa 42 kilometrin vapaan hiihtotavan kilpailussa ja 14. helmikuuta 2010 Lamoura Mouthessa 76 kilometrin kilpailussa samalla hiihtotavalla.
Arvokilpailut

MM-kilpailuissa Perrillat oli mukana viidesti: Val di Fiemmessä 2003, Oberstdorfissa 2005, Sapporossa 2007, Liberecissä 2009 ja Oslossa 2011. Hänen paras saavutuksensa MM-tasolla oli 15. sija 50 kilometrin perinteisen hiihtotavan kilpailussa vuonna 2005.
Talviolympialaisissa Perrillat kilpaili Salt Lake Cityssä 2002 ja Pragelatossa 2006. Olympialaisissa hän oli parhaimmillaan 24:s 15 kilometrin perinteisen hiihtotavan kilpailussa vuonna 2006.
Chaotic (animaatiosarja)

| Chaotic |
| --- | --- |

Tyyli:  Animaatio
Kestoaika:  19 min
Pääosissa:  Adam Caroleson Darren Dunstan Rebecca Soler Marc Thompson Lacey Chabert
Alkuperämaa:   Yhdysvallat
Alkuperäiskieli:  englanti
Verkko:   4Kids TV (2006–2008)  The CW4Kids (2008)  Jetix
Esitetty:  7. lokakuuta 2006 – 13. maaliskuuta 2010
Jaksoja:  79
Tuotanto
Tuottaja(t):  Adam Mimnagh
Ohjaaja(t):  Johnny Darrell
Käsikirjoittaja(t):  John Touhey John Dominic Drdek James Felder Joe Kelly
Tuotantoyhtiö(t):  4Kids Entertainment Bardel Entertainment
Palkinnot
Ehdokkuudet:  Leo (2008)
Aiheesta muualla
Virallinen sivusto
IMDb 
Chaotic on yhdysvaltalainen 4Kidsin tuottama piirrossarja, joka perustuu samannimiseen tanskalaiseen keräilykorttipeliin.
Tarina

Teini-ikäinen Tom Majors huomaa online-peleissä käytettävän kauko-ohjattavan skannaajan olevan portaali, jonka avulla pystyy siirtymään toiseen maailmaan, Chaotic-maailmaan. Tässä maailmassa edistyneet pelaajat voivat herättää korteissaan olevat hahmot eloon. Joutuessaan taisteluun, heistä kuitenkin tulee pelaamansa hahmo tai hirviö ja muut Chaotic-maailman asukkaat puolestaan voivat katsoa taisteluja monitoreista. Pelin edetessä pelaajat ja erityisesti Tom saavat selville lisähahmojen ja olentojen koodeja, kenttiä ja Perimin esineitä.
Hahmot

Tom Majors (MajorTom) on sarjan päähahmo, joka ei aluksi uskonut ystäväänsä Kazia, joka väitti Chaotic-maailman olevan oikea. Päästyään itse uuteen maailmaan, oli hän järkyttynyt ja innoissaan päästyään taistelemaan "oikeasti" pelikorttien olentoina.
Kazdan "Kaz" Kalinkas (KidChaor) on Tom Majorsin paras ystävä, joka on hänen tavoin loistava Chaotic-pelin pelaaja. Toisin kuin Tom, Kaz on varovaisempi ja vähemmän seikkailunhaluinen.
Peyton (PeytonicMaster)
Sarah (Chaotickween)
Krystella ja Klay (Klayotic)
Äänirooleissa

| 0 | 1 | 2 |
| --- | --- | --- |
|  Adam Caroleson  | … |  Tom Majors, Zhade, Frafdo   |
|  Darren Dunstan  | … |  Kaz Kalinkas   |
|  Rebecca Soler  | … |  Sarah   |
|  Marc Thompson  | … |  Klay, Peyton   |
|  Lacey Chabert  | … |  Krystella   |
|  Sean Schemmel  | … |  Maxxor, Hota   |
|  Jay Snyder  | … |  Mezzmarr, Tangath Toborn, Cromaxx, Codemaster Imthor   |
|  Kayzie Rogers  | … |  Takinom   |
|  Rachael Lillis  | … |  Intress   |
|  Kevin Kolack  | … |  Khybon, sivuäänet   |
|  Scottie Ray  | … |     |
|  Wayne Grayson  | … |  hirviöiden äänet   |
Aiheesta muualla

Chaotic TV.comissa (Arkistoitu – Internet Archive) (englanniksi)
Chaotic Voice Chasersissa (Arkistoitu – Internet Archive) (englanniksi)
Baby shower

Vaippakakku on tyypillinen baby shower -lahja.
Baby shower eli vauvajuhla on alun perin yhdysvaltalainen juhla, jossa juhlitaan tulevaa äitiä ja pian syntyvää lasta. Toisin kuin isän järjestämät varpajaiset, baby showerit järjestetään äidille tyypillisesti ennen ensimmäisen lapsen syntymää ja niiden ajankohta sijoittuu synnytystä edeltävälle ajalle, tavallisesti viimeisille raskausviikoille.
Yhdysvalloissa baby shower -juhlia alettiin viettää 1940- ja 1950-luvuilla. Perinteisesti juhlan on järjestänyt äidin ystävä tai kaukaisempi sukulainen, kuten serkku tai täti. Nykyisin on tavanomaista, että niitä suunnittelevat myös esimerkiksi tulevien vanhempien sisarukset, vanhemmat tai appivanhemmat. Tulevan vanhemman itse järjestämät baby shower -juhlat ovat kuitenkin edelleen harvinaisia. Juhlaan kuuluu lahjojen antaminen, äidin hemmottelu ja neuvominen sekä erilaiset leikit. Tyypillinen baby shower -lahja on rullatuista vaipoista valmistettu vaippakakku.
Azur Lane

Azur Lane (kiin. 碧蓝航线, Bìlán Hángxiàn) on kiinalaisten Shanghai Manjuun ja  Xiamen Yongshin kehittämä mobiilipeli, joka julkaistiin 2017 iOS:lle ja Androidille. Englanninkielinen versio julkaistiin 2019.
Azur Lanesta on tuotettu Japanissa manga-tyyliset sarjakuvat Bisoku Zenshin! (jap. びそくぜんしんっ!, engl. Slow Ahead!) ja Queen's Orders (jap. クイーンズオーダーズ) ja animesarjat Azur Lane (engl. Azur Lane the Animation, 2019–2020) ja Azur Lane: Bisoku Zenshin! (2021) ja Azur Lane: Queen's Orders (2023) sekä Light novel -sarja.
Lisäksi samasta mediabrändistä on tehty Azur Lane Crosswave -peli PlayStation 4:lle ja Nintendo Switchille.
Pelillä on runsaasti yhteistyöprojekteja muiden julkaisijoiden kanssa ja esimerkiksi Hyperdimension Neptunia, Armored Trooper Votoms, SSSS.Gridman, SSSS.Dynazenon, Atelier, Dead or Alive, Kizuna AI ja Hololive -hahmoja on pelissä pelattavina hahmoina.
Wargaming.netin World of Warships -pelissä on puolestaan kapteenihahmoja Azur Lanen ääninäyttelijöillä ja AL:een on lainattu WoWsista laivoja, jotka historiallisesti jäivät rakentamatta.
Juoni ja pelaaminen

Pelissä on selviä vaikutteita Kantai Collection -pelistä. Kuten KanCollessa hahmot ovat moe-hahmoisia toisen maailmansodan sotalaivoja.
Pääasiallinen osuus on sivuittain vieritettävä shoot ’em up, jonka lisäksi pelissä rakennetaan ja keräillään sotalaivoja muista osuuksista saatavilla resursseilla ja kehitetään tukikohtaa ja hankitaan hahmoille uusia vaatteita. Lisäksi pelissä on sivuttain skrollaavia tasohyppely-tyylisiä osuuksia ja visual novel -tyylistä jutustelua ja roolipelaamista eri hahmojen kanssa.
Pelissä oli sotilasliitto nimeltä Azur Lane, joka vastusti syvyyksien laivastoa, joka nimettiin seireeneiksi. Tähän kuuluivat Eagle Union (Yhdysvallat), Royal Navy (Iso-Britannia), Sakura Empire (Japani), Iron Blood (Saksa), Dragon Empery (Kiinan tasavalta), Northern Parliament (Neuvostoliitto), Iris Orthodoxy (Ranskan) ja Sardegna Empire (Italia).
Myöhemmin Iron Blood, Sakura Empire ja Sardegna Empire muodostivat vastakkaisen "Crimson Axis" -liiton ja Iris Orthodoxy jakaantui Iris Libreen (Vapaa Ranska) ja Vichya Dominioniin (Vichyn Ranska).
Daklatasviiri

| --- | --- |

Daklatasviiri
Systemaattinen (IUPAC) nimi
Metyyli-N-[(2S)-1-[(2S)-2-[5-[4-[4-[2-[(2S)-1-[(2S)-2-(metoksikarbonyyliamino)-3-metyylibutanoyyli]pyrrolidin-2-yyli]-1H-imidatsol-5-yyli]fenyyli]fenyyli]-1H-imidatsol-2-yyli]pyrrolidin-1-yyli]-3-metyyli-1-oksobutan-2-yyli]karbamaatti
Tunnisteet
CAS-numero: 1009119-64-5
ATC-koodi: J05AP07
PubChem CID: 25154714
DrugBank: DB09102
Kemialliset tiedot
Kaava: C40H50N8O6 
Moolimassa: 738,88
SMILES: Etsi tietokannasta: eMolecules, PubChem
Farmakokineettiset tiedot
Hyötyosuus: 67 %
Proteiinisitoutuminen: 99 %
Metabolia: hepaattinen
Puoliintumisaika: 12–15 tuntia
Ekskreetio: ulosteiden mukana
Terapeuttiset näkökohdat
Raskauskategoria:  ?
Reseptiluokitus:    
Antotapa: oraalinen
Daklatasviiri (C40H50N8O6) on karbamaatteihin kuuluva orgaaninen yhdiste. Yhdistettä käytetään lääketeiteessä hepatiitti C-infektioiden hoitamiseen. Daklatasviiri kuuluu WHO:n laatimaan tärkeimpien lääkeaineiden luetteloon.
Ominaisuudet ja käyttö

Daklatasviiri sitoutuu hepatiittiviruksen NS5A-proteiiniin ja estää sen toiminnan. Tämä proteiini on oleellinen viruksen lisääntymiskyvyn kannalta ja toimimattomana virus ei pysty lisääntymään. Daklatasviiri on tehokas useimpia hepatiittiviruksen genotyyppejä vastaan. Se annostellaan tablettina ja sitä käytetään yhdessä ribaviriinin ja pegyloidun interferoni-α:n kanssa tai vaihtoehtoisesti yhdessä sofosbuviirin kanssa. Daklatasviiri hyväksyttiin markkinoille Euroopan unionin alueella vuonna 2014 ja Yhdysvalloissa vuonna 2015.
Haittavaikutukset

Tyypillisiä daklatasviirin aiheuttamia haittavaikutuksia voivat olla päänsärky, huonovointisuus, väsymys, anemia sekä lymfosyyttien ja neutrofiilien alhainen määrä veressä.
Davíð Stefánsson

Davíð Stefánsson vuonna 1929.
Davíð Stefánsson (21. tammikuuta 1895 Fagriskógur, Eyjafjördur, Islanti – 1. maaliskuuta 1964 Akureyri, Islanti) oli islantilainen kirjastonhoitaja, runoilija ja novellisti. Hän uudisti Islannin runoutta vuonna 1919 ilmestyneellä kokoelmallaan Svartar fjaðrir. Muita teoksia: Kvæði (1922, 'Runot' ), Kveðjur (1924, 'Terveisiä') ja Ný Kvæði (1929, 'Uudet runot').
Kansansatuun pohjautuva Kultainen portti on hänen näytelmistään menestynein.
Suomennettu tuotanto

Kultainen portti, näytelmä (Gullna Hliðið), Helsinki, 1961-?, (tekijänimellä David Stephansson; suomennos: Elias Saarinen, televisiosovitus ja ohjaus Sirppa Sivori-Asp)
Christophe Pélissier

| Henkilötiedot |
| --- | --- | --- | --- |
Koko nimi: Christophe Pélissier
Syntymäaika: 5. lokakuuta 1965 (ikä 59)
Syntymäpaikka: Revel, Haute-Garonne, Ranska
Pelipaikka: keskikenttäpelaaja
Pituus: 186 cm
Seura
Seura:  Auxerre
Tehtävä: päävalmentaja
Seurat
| Vuodet | Seura | O | (M) |
| 1983–1990 |  Revel |  |  |
| 1990–1995 |  Muret |  |  |
| 1995–1996 |   Carcassone |  |  |
| 1996–2000 |   Muret |  |  |
Valmennusura
2000–2006:  Revel
2006–2007:  Muret
2007–2014:  Luzenac
2014–2019:  Amiens
2019–2022:  Lorient
2022–:  Auxerre

Christophe Pélissier (s. 5. lokakuuta 1965) on ranskalainen jalkapallovalmentaja ja entinen keskikenttäpelaaja. Lokakuusta 2022 lähtien hän on toiminut AJ Auxerren päävalmentajana.
Ura

Pélissierin pelaajaura kului Ranskan alasarjoissa US Revelin, AS Muretin ja FA Carcassonen riveissä. Hän lopetti pitkän pelaajauransa vuonna 2000 ja siirtyi valmennustehtäviin Revelin joukkueeseen. Hän luotsasi joukkuetta Ranskan kuudenneksi korkeimmalla sarjatasolla, josta joukkue nousi kausiksi 2001/02 ja 2003/04 sarjaporrasta korkeammalle.
Kaudeksi 2006/07 Pélissier siirtyi AS Muret'n peräsimeen ja yhden kauden jälkeen jatkoi uraansa Luzenacissa. Pélissier luotsasi seuran kaudella 2008/09 CFA2:n mestaruuteen ja joukkue nousi Nationaliin, jossa vakiinnutti paikkansa Pélissierin alaisuudessa. Kaudella 2013/14 Luzenac sijoittui sensaatiomaisesti Nationalissa toiseksi ja nousi Ligue 2:een. Joukkueen nousu kariutui kuitenkin taloudellisten syiden vuoksi ja Luzenacilta evättiin sarjapaikka. Joukkue joutui vapauttamaan pelaajansa ja myös valmentaja Pélissierin, ja aloittamaan uudelleen maan seitsemänneltä sarjatasolta.
Joulukuussa 2014 Pélissieristä tuli Amiensin päävalmentaja. Pélissierin johdolla Amiens lähti taistelemaan paluusta Ligue 2:een. Ensimmäinen täysi kausi 2015/16 toi heti täysosuman, kun Amiens sijoittui Nationalissa kolmanneksi ja nousi sarjaporrasta ylemmäs. Kaudella 2016/17 menestyskulku jatkui ja Amiens sijoittui yllättäen Ligue 2:ssa toiseksi nousten ensimmäistä kertaa seuran historiassa pääsarjaan. Kaudella 2017/18 Amiens jatkoi erinomaisia esityksiään ja säilytti pienestä budjetistaan huolimatta sarjapaikkansa ollen liigassa 13. Kaudella 2018/19 Pélissier luotsasi Amiensin sijalle 15 ja joukkue säilytti jälleen pääsarjapaikkansa. Kauden jälkeen Pélissier jätti seuran ja siirtyi FC Lorientin päävalmentajaksi. Pélissier luotsasi Lorientin Ligue 2:n voittoon koronpandemian ennen aikojaan maaliskuussa 2020 päättäneellä kaudella 2019/20 ja seura nousi takaisin pääsarjatasolle. Lorient säilytti Pélissierin johdolla sarjapaikkansa sekä kaudella 2020/21 että 2021/22 sijoittumalla molemmilla kausilla sijalle 16. Kesällä 2022 seura päätti yhteistyön Pélissierin kanssa.
Lokakuun lopulla 2022 Pélissieristä tuli AJ Auxerren päävalmentaja.
Saavutukset

Ligue 2: 2020
Hopeaa: 2017
National
Hopeaa: 2014
Pronssia: 2016
CFA2:n mestaruus: 2009
Dawda Jawara

| Dawda Jawara |
| --- | --- |
 Jawara vuonna 1969.
Gambian 1. presidentti
 24. huhtikuuta 1970 – 22. heinäkuuta 1994  
Edeltäjä:  Elisabet II (Gambian kuningattarena)
Seuraaja:  Yahya Jammeh
Henkilötiedot
Syntynyt: 16. toukokuuta 1924 Barajally, Brittiläinen Gambia
Kuollut: 27. elokuuta 2019 (95 vuotta) Bakau, Gambia
Arvonimi: Sir
Puoliso:  Augusta Jawara (1955–1967)
Lapset:  Bolumbo Jawara (s. 1978)
Tiedot
Puolue:  People’s Progressive Party
Koulutus:  Glasgow’n yliopisto Liverpoolin yliopisto
Dawda Kairaba Jawara (16. toukokuuta 1924 Barajally, Brittiläinen Gambia – 27. elokuuta 2019 Bakau, Gambia) oli gambialainen poliitikko. Hän opiskeli Britanniassa ja palasi Gambiaan vuonna 1957 ja osallistui sen poliittiseen elämään vuodesta 1960. Jawara toimi maansa pääministerinä vuosina 1965–1970, jolloin Britannian kuningatar oli maan valtionpäämies. Kun Gambia vuonna 1970 muutettiin tasavallaksi, Jawara nousi maan ensimmäiseksi presidentiksi. Hänet valittiin presidentiksi viisi kertaa, viimeksi vuonna 1992. Gambiassa tapahtui sotilasvallankaappaus vuonna 1994 ja Jawara pakotettiin eroamaan. Hän oli vuoteen 2002 asti maanpaossa.
Hän hallitsi itsenäistä Gambiaa demokraattisesti valittuna johtajana kaiken kaikkiaan noin 30 vuotta (1965-1994).
Jawaran tärkeimpänä saavutuksena pidettiin Gambian itsenäisyyden säilyttäminen siten, ettei Gambiasta tullut osa Senegalia.
Sir Dawda Kairaba Jawara oli viimeinen elossa oleva gambialainen, jonka Britannian monarkki oli aateloinut.
Aiheesta muualla

Kuvia tai muita tiedostoja aiheesta Dawda Jawara Wikimedia Commonsissa
Aspo

| Aspo Oyj |
| --- | --- |

Yritysmuoto:  julkinen osakeyhtiö
Osake:  OMXH: ASPO
Markkina-arvo:   250,1 milj. € (31.12.2018)
Perustettu:  1929
Toimitusjohtaja:  Rolf Jansson
Puheenjohtaja:  Heikki Westerlund
Kotipaikka:  Helsinki, Suomi
Tuotteet:  kemikaalit, merikuljetukset, leipomoteollisuus, elektroniikka- ja konekauppa
Liikevaihto:   540,9 milj. € (2018)
Liikevoitto:   20,6 milj. € (2018)
Tilikauden tulos:   14,9 milj. € (2018)
Henkilöstö:   919 (keskim. 2018)
Kotisivu:  www.aspo.com
Infobox OKVirheellinen NIMI-arvo: 
Aspo Oyj on suomalainen monialayritys, joka perustettiin vuonna 1929 alun perin tarkoituksena tuoda maahan taloyhtiöiden lämmitykseen tarvittavaa koksia. Liiketoiminta laajeni ajan myötä kuljetuksiin, laivanvarustukseen ja kemikaalien jakeluun.
Historia

Aspo oli alun perin perustettaessa 1929 Asunto-osakeyhtiöitten Polttoaine Osuuskunta, joka toi keskuslämmityksessä tarvittavaa koksia. Toiminta laajeni erilaisiin kuljetuksiin ja kemikaalialalle. Ensimmäisen aluksensa yhtiö hankki vuonna 1949 ja kemikaaliosaston perustaminen aloitettiin 1960-luvulla. Elektroniikkateollisuuteen Aspon toiminta laajeni 1970-luvulla mm. hankkimalla paksukalvohybridejä valmistavan Paramic Oy:n Oulusta.
Monialayritykseksi kasvanut Aspo jakaantui vuonna 1999 Aspoon ja elektroniikkaan keskittyvään Aspocomp Groupiin. Jakautumisesta lähtien Aspon toimitusjohtajana toimi Gustav Nyberg, joka siirtyi hallituksen puheenjohtajaksi 2009. Samalla hänen seuraajanaan toimitusjohtajana aloitti Aspon varatoimitusjohtajana ollut Aki Ojanen. Hallituksen puheenjohtajaksi Nybergin tilalle valittiin Heikki Westerlund 2021.
Vuonna 2008 Aspo kasvoi, kun se hankki Keskolta Kauko-Telko Oy:n. Aspo yritti listata Leipurin-tytäryhtiönsä Helsingin pörssiin marraskuussa 2014. Listautumisanti jouduttiin kuitenkin keskeyttämään joulukuun alussa Venäjän ruplan kurssin romahdettua.
Maaliskuussa 2021 Rolf Jansson nimitettiin Aspon toimitusjohtajaksi. Hän aloitti tehtävässään 16. elokuuta 2021.
Liiketoiminta

Aspo on neljälle toimialalle keskittyvä monialayritys: muoviraaka-aineiden ja teollisuuskemiallisten aineiden jakelija Telko Oy, raaka-aineiden merikuljetuksista huolehtii ESL Shipping, leipurien tarvitsemien raaka-aineiden sekä laitteiston tuotannosta ja kuljetuksesta vastaava Leipurin Oy. Kauko Oy on puolestaan keskittynyt vaativien työympäristöihin ja liikkuvan tietotyön laite- ja ohjelmistoratkaisuihin. Kauko tuottaa myös energiatehokkuutta parantavia ratkaisuja.
Kirjallisuutta

Hakala, Jukka: Löytämistä ja luopumista: Aspo 1929–2009.  Helsinki:  Aspo Oyj, 2009.  ISBN 978-952-92-5877-2.
Tanttu, Juha: Kivihiilestä mikropiireihin. Aspoyhtymän tarina.  Espoo:  Aspoyhtymä, 1979.  ISBN 9789519921945.
Aiheesta muualla

Aspo (englanniksi, suomeksi)
Pörssitieto: Oy Telko Ab
Believe Me (Fort Minorin kappale)

| ”Believe Me” Fort Minor |
| --- | --- | --- |

Singlen tiedot
 Julkaistu: 15. marraskuuta 2005
 Formaatti: CD, digitaalinen lataus
 Tuottaja(t): Mike Shinoda
 Tyylilaji: alternative hip hop
 Kesto: 03.43
 Levy-yhtiö: Machine Shop/Warner Bros.
Fort Minorin muut singlet
| ”Remember the Name” 2005 | ”Believe Me” 2005 | ”Where’d You Go” 2006 |
Believe Me on Mike Shinodan sooloprojektin, Fort Minorin musiikkikappale. Se on kolmas Yhdysvalloissa julkaistu single ja ensimmäinen kansainvälisesti julkaistu single Fort Minorin debyyttialbumilta, The Rising Tied. CD-singlestä julkaistiin kaksi versiota, ensimmäinen 15. marraskuuta 2005 ja toinen 22. marraskuuta 2005. Kappaleella vierailevat Styles of Beyond ja Cypress Hillin Eric Bobo.
Musiikkivideon kappaleeseen on ohjannut Laurent Briet.